CELEX: C2006/294/51
Language: sl
Date: 2006-12-02 00:00:00
Title: Zadeva C-395/06: Predlog za sprejetje predhodne odločbe, ki ga je vložilo Tribunal Supremo — Sala Primera Civil (Španija) dne 22. septembra 2006 — Entidad de Gestión de Derechos de los Productores Audiovisuales (EGEDA) proti Al Rima, S.A.

2.12.2006   
            
            
               SL
            
            
               Uradni list Evropske unije
            
            
               C 294/29
            
         Predlog za sprejetje predhodne odločbe, ki ga je vložilo Tribunal Supremo — Sala Primera Civil (Španija) dne 22. septembra 2006 — Entidad de Gestión de Derechos de los Productores Audiovisuales (EGEDA) proti Al Rima, S.A.
   (Zadeva C-395/06)
   (2006/C 294/51)
   Jezik postopka: španščina
   Predložitveno sodišče
   Tribunal Supremo — Sala Primera Civil
   Stranki v postopku v glavni stvari
   
      Tožeča stranka: Entidad de Gestión de Derechos de los Productores Audiovisuales (EGEDA)
   
      Tožena stranka: Al Rima, S.A.
   Vprašanja za predhodno odločanje
   
               1)
            
            
               Ali je namestitev televizijskih sprejemnikov v hotelskih sobah ali podobnih nastanitvenih objektih, ki po kablu prejemajo zemeljski ali satelitski televizijski signal dejanje priobčitve javnosti za katerega velja usklajevanje nacionalnih predpisov o varstvu pravic producentov fonogramov in producentov prvega posnetka filmov, določeno v členu 3(2) Direktive 2001/29/ES (1) Evropskega parlamenta in Sveta z dne 22. maja 2001?
            
         
               2)
            
            
               Ali je v nasprotju z varstvom pravic producentov fonogramov in producentov prvega posnetka filmov, ki ga zasleduje Direktiva 2001/29/ES Evropskega parlamenta in Sveta z dne 22. maja 2001, da se hotelska soba ali podobna nastanitev šteje za izključno zaseben prostor, tako da se priobčitev po televizijskih sprejemnikih, ki prejemajo signal, ki ga predhodno prejme hotel ali podoben nastanitveni objekt ne šteje za priobčitev javnosti?
            
         
               3)
            
            
               Ali se lahko priobčitev po televizijskih sprejemnikih, ki so nameščeni v sobah in ki prejemajo signal, ki ga je prehodno prejel hotel ali podoben nastanitveni objekt, za namene varstva pravic producentov fonogramov in producentov prvega posnetka filmov, ki ga zasleduje Direktiva 2001/29/ES Evropskega parlamenta in Sveta z dne 22. maja 2001 šteje za priobčitev javnosti, ker ima do nje dostop vsakokratni uporabnik?
            
         
      (1)  O usklajevanju določenih vidikov avtorske in sorodnih pravic v informacijski družbi (UL L 167, str. 10).